**Daugavpils pilsētas domes 2016.gada 26.marta saistošo noteikumu Nr.12**

**“Par ielu tirdzniecību Daugavpilī” paskaidrojuma raksts**

**precizētā redakcijā**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Ministru kabineta 2010.gada 12.maija noteikumu Nr.440 „Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 9.punkts noteic, ka pašvaldības dome šo noteikumu 8. un 8.1 punktā minētās prasības un kārtību nosaka, izdodot pašvaldības saistošos noteikumus. Alkoholisko dzērienu aprites likuma 8.panta pirmā daļa noteic, ka vietējās pašvaldības nosaka alkoholisko dzērienu mazumtirdzniecības īpašu kārtību izbraukuma tirdzniecībā sabiedrisko pasākumu norises vietās. |
| 2. Īss projekta satura izklāsts | Noteikumi nosaka ielu tirdzniecības kārtību pašvaldības iekārtotās pastāvīgās ielu tirdzniecības vietās, ielu tirdzniecības un ielu tirdzniecības organizēšanas kārtību publiskajā vietā (ārpus ēkas un ārpus pastāvīgās tirdzniecības vietas), ielu tirdzniecības no pārvietojamā mazumtirdzniecības punkta kārtību, kārtību, kādā saskaņojama sabiedriskās ēdināšanas pakalpojumu sniegšana, alkoholisko dzērienu mazumtirdzniecības īpašā kārtību izbraukuma tirdzniecībā sabiedrisko pasākumu norises vietās, ielu tirdzniecības kārtību svētku, piemiņas, izklaides, sporta vai atpūtas pasākumos publiskā vietā neatkarīgi no īpašuma piederības, tirdzniecības dalībnieka un tirdzniecības organizatora pienākumus kārtības nodrošināšanai, atļaujas apturēšanas kārtību. |
| 3. Informācija par plānoto projekta ietekmi uz pašvaldības budžetu | Nav attiecināms |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Sekmēs uzņēmējdarbības attīstību pašvaldības teritorijā. |
| 5. Informācija par administratīvajām procedūrām | Atļauju ielu tirdzniecībai izsniegšanu nodrošinās Daugavpils pilsētas pašvaldības iestāde „Komunālās saimniecības pārvalde”.  Noteikumu kontroli nodrošinās Daugavpils pilsētas pašvaldības iestāde “Komunālās saimniecības pārvalde” un Daugavpils pilsētas pašvaldības policija, atbilstoši kompetencei. |
| 6. Informācija par konsultācijām ar privātpersonām | Saistošos noteikumus izstrādāja darba grupa, kurā tika iekļauti atbildīgie speciālisti. |

Domes priekšsēdētājs *(personiskais paraksts)* J.Lāčplēsis